ddrg/super_eurlex huggingface dataset:
28.

konštatuje, že po ročnom hodnotení rizík, ktoré sa začalo v septembri 2019, programová kancelária naplánovala opatrenia na zníženie pravdepodobnosti, že sa identifikované riziká vyskytnú, ako aj vplyvu, ak by sa tieto riziká vyskytli, a poznamenáva, že boli implementované riešenia rizík plánované na rok 2019; poznamenáva, že od júna do septembra 2019 programová kancelária vykonala vlastné hodnotenie svojich noriem vnútornej kontroly s cieľom posúdiť súčasnú úroveň uplatňovania noriem vnútornej kontroly a preskúmať podmienky potrebné na to, aby sa prešlo na vyšší stupeň vyspelosti rámca vnútornej kontroly (ICF) organizácie; konštatuje, že na základe tohto posúdenia bolo identifikovaných niekoľko nových prípadov a najdôležitejšie sa týkajú zistení IAS, pre ktoré boli do akčného plánu pridané nápravné opatrenia; konštatuje, že v súvislosti so súladom, účinnosťou a efektívnosťou sa nevyskytli žiadne závažné riziká; ďalej konštatuje, že v roku 2019 programová kancelária pripravila podmienku účinného prechodu na nový ICF v súlade s najnovšou praxou orgánov Únie;
22.

vyjadruje poľutovanie nad tým, že pokiaľ ide o dvojročné obdobie, počas ktorého sa odborníci musia vyhýbať akýmkoľvek konfliktom záujmov, úrad vo svojej politike nezávislosti stále uvádza povinnosť preverovať záujmy odborníkov len v súvislosti s mandátom vedeckej skupiny, do ktorej sa daný odborník hlási; nesúhlasí s tvrdením úradu, že súčasná politika je spoľahlivým a sofistikovaným spôsobom, ako zabrániť prípadným konfliktom; opätovne požaduje bezodkladné aktualizovanie tejto politiky s cieľom zabezpečiť, aby sa záujmy odborníkov posudzovali v rámci celkovej pôsobnosti úradu, ako to opakovane požadoval Európsky parlament; pripomína úradu, že v záujme zachovania nezávislosti svojich pracovných skupín môže mať prístup ku všetkým odborným znalostiam, ktoré potrebuje, a to tak, že pozve odborníkov, aby sa zúčastnili na vypočutiach bez toho, aby mali právo zúčastňovať sa na rokovaniach skupiny a vypracúvaní záverov;
483.

vyzýva Komisiu, aby viac analyzovala prínos subvencovania a znižovania rizík súkromných investícií k účinnosti rozvojovej pomoci vzhľadom na nahlásené nedostatky mechanizmov kombinovaného financovania a záruk, najmä v nedávnom stanovisku Dvora audítorov (č. 7/2020) k správe Komisie o vykonávaní Európskeho fondu pre udržateľný rozvoj (EFSD), v záveroch ktorého sa uvádza, že nie je možné posúdiť príspevok EFSD k dosahovaniu cieľov udržateľného rozvoja alebo Parížskej dohody o zmene klímy a preukázať, že príslušné investície by sa neuskutočnili bez príspevku Únie, inými slovami: preukázať finančnú doplnkovosť EFSD; pripomína, že bez preukázania finančnej doplnkovosti Únia porušuje predpisy WTO týkajúce sa subvencovania súkromného sektora a potenciálne plytvá zdrojmi daňovníkov; zdôrazňuje, že výber spôsobov pomoci by sa mal riadiť vyhliadkami na účinnosť vo vzťahu k príslušným cieľom politík v súlade so zásadou „prvoradosti politiky“; vyzýva Komisiu a ESVČ, aby toto zabezpečili; domnieva sa, že Komisia a ESVČ by mali uprednostňovať odvetvia s potenciálom prilákať priame zahraničné investície, vytvárať pracovné miesta a posilňovať vývoz, ako aj opatrenia na podporu dobrej správy vecí verejných, štrukturálnych reforiem, hospodárskej diverzifikácie a boja proti korupcii; zdôrazňuje, že je potrebné, aby darcovia štandardne uprednostňovali financovanie založené na grantoch, najmä pokiaľ ide o najmenej rozvinuté krajiny, a aby neuprednostňovali úvery, ktoré by mohli oproti grantom zvýšiť dlhové zaťaženie; zdôrazňuje, že dlhová úľava môže mať zásadný vplyv na zmiernenie chudoby; zdôrazňuje, že programy pomoci by sa mali kombinovať s analýzou udržateľnosti dlhu; žiada, aby Únia pracovala na osobitnej iniciatíve týkajúcej sa dlhovej úľavy pre vysoko zadlžené chudobné krajiny; opakuje, že rozvojová pomoc vo forme spolupráce so súkromným sektorom musí rešpektovať hlavné zásady OSN v oblasti podnikania a ľudských práv, príslušné normy MOP a usmernenia OECD pre nadnárodné podniky; zdôrazňuje, že treba zabezpečiť dobrú správu vecí verejných, znižovanie chudoby a vytváranie bohatstva prostredníctvom udržateľných investícií, ako aj znižovanie nerovností, podporu ľudských práv a environmentálne normy a posilňovanie postavenia miestnych hospodárstiev;
3.

so znepokojením konštatuje, že stredisko nedokončilo plán boja proti podvodom, ktorý mal byť vykonaný do konca roka 2018; konštatuje, že opatrenia, ktoré sa v rámci plánu boja proti podvodom na rok 2018 nevykonali v plnej miere, boli pridané do súboru nových opatrení v pláne boja proti podvodom na roky 2019 – 2020 a mali by sa v plnej miere vykonať do konca roka 2020; odporúča, aby stredisko informovalo orgán udeľujúci absolutórium o odložených opatreniach a ich vplyve na riziko podvodu, ktorému by stredisko bolo vystavené;
17.

pripomína, že podmienky verejnej súťaže by mali ísť nad rámec zásady najlepšej ceny a mali by navyše zahŕňať environmentálne, sociálne a rodové kritériá s podrobnými ukazovateľmi; víta rozšírenie mandátu poradenskej služby pre zelené verejné obstarávanie zamerané na to, aby zohľadňoval aj sociálne a rodové prvky, a požaduje povinnosť konzultovať s touto poradenskou službou v prípade zákaziek s hodnotou nad 15 000 EUR; očakáva, že Predsedníctvo do roku 2022 prijme systém podávania správ o udržateľnosti, ako je globálna iniciatíva pre podávanie správ (Global Reporting Initiative), a rozšírenie podávania správ o udržateľnosti o prvky rodovej rovnosti (Embedding Gender in Sustainability Reporting);
26.

domnieva sa, že hospodársky rast a prosperita, vnútorná bezpečnosť, ochrana vonkajších hraníc EÚ, základné práva, riadne fungovanie schengenského priestoru a sloboda pohybu v rámci EÚ sú neoddeliteľne prepojené a vzájomne prospešné; zdôrazňuje, že ďalšia integrácia schengenského priestoru na základe odborného posudzovania by členským štátom poskytla na vonkajších hraniciach Únie väčšie finančné príležitosti na kontrolu hraníc; pripomína, že schengenský priestor prináša zúčastneným štátom hospodárske výhody; zdôrazňuje, že hospodárstvo EÚ by sa mohlo posilniť, ak by k schengenskému priestoru pristúpili kandidátske krajiny, ktoré už spĺňajú všetky technické požiadavky; zdôrazňuje, že pristúpenie týchto členských štátov k schengenskému priestoru by posilnilo vplyv rozpočtu EÚ a finančných prostriedkov EÚ určených na obnovu a že by malo priamy vplyv na dosiahnutie rýchlejšieho oživenia hospodárstva; opakuje svoju výzvu na urýchlené začlenenie Rumunska, Bulharska a Chorvátska do schengenského priestoru; zdôrazňuje význam robustnej investície EÚ do oblasti vnútornej bezpečnosti s cieľom posilniť presadzovanie práva EÚ a reakcie justície na hrozby cezhraničnej trestnej činnosti a podporiť výmeny informácií;
16.

víta skutočnosť, že výbor dodržal odporúčanie Parlamentu vydané v nedávnych uzneseniach a požiadal o zvýšenie podielu nákladov na IT v rozpočte (až do 4,5 % z celkového rozpočtu v porovnaní s 3 % v roku 2018); konštatuje, že v dlhodobom horizonte by sa tento podiel 4,5 % mal ideálne zvýšiť na 6 %, čo by umožnilo hladké zavedenie digitálnej stratégie v plánovanom časovom rámci a zároveň by to výboru umožnilo dohnať zameškané a vyrovnať rozdiel oproti ostatným orgánom Únie; víta skutočnosť, že celkové rozpočtové záväzky na projekty, služby a vybavenie v oblasti IT sa v porovnaní s rokom 2018 zvýšili o 13,2 % a že tento pozitívny trend pokračoval aj v roku 2020;
41.

konštatuje, že Dvor audítorov zaradil do správy odsek so zdôraznením skutočnosti týkajúci sa bodu 3.1.3 predbežnej účtovnej závierky agentúry, v ktorom je opísaná neistota v súvislosti so zmluvou o prenájme predchádzajúcich priestorov agentúry v Londýne, ktorá platí do roku 2039 bez možnosti predčasného ukončenia nájmu; poznamenáva, že agentúra sa 30. marca 2019 presťahovala do Amsterdamu; ďalej konštatuje, že v roku 2019 agentúra uzavrela s prenajímateľom dohodu o podnájme svojich bývalých kancelárskych priestorov podnájomníkovi za podmienok, ktoré sú v súlade s podmienkami hlavnej zmluvy o nájme, a že zmluva o podnájme je platná až do skončenia nájmu agentúry v roku 2039; na základe správy Dvora audítorov konštatuje, že keďže agentúra je naďalej zmluvnou stranou nájomnej zmluvy, v prípade neplnenia záväzkov podnájomníkom by mohla byť zodpovedná za celú zostávajúcu splatnú sumu podľa nájomnej zmluvy, a ďalej konštatuje, že k 31. decembru 2019 predstavovala odhadovaná výška neuhradeného nájomného, súvisiacich poplatkov za služby a poistenia prenajímateľa, ktoré má agentúra zaplatiť do konca nájomného obdobia, spolu 417 000 000 EUR;
7.

konštatuje, že v rámci spoločných podnikov existujú rôzne postupy prijímania finančného príspevku od súkromných členov spoločného podniku; žiada harmonizáciu výpočtu nepeňažných príspevkov v rámci spoločných podnikov; domnieva sa, že spoločný postup by mal zabezpečiť transparentné a účinné metódy hodnotenia, ktorých výsledkom bude skutočná hodnota príspevku; vyzýva Dvor audítorov, aby skontroloval audity vykonané nezávislými externými audítormi; požaduje tiež primeraný právny rámec, ktorým sa zabezpečí, aby sa požadovaná výška finančného príspevku dosiahla do konca spoločných podnikov, poznamenáva tiež, že právny rámec by mohol zahŕňať požiadavky na súkromný príspevok, ktorý sa má vyplatiť pred príslušným príspevkom Únie alebo súčasne s ním;
13.

oceňuje, že Dvor audítorov v súlade so svojou stratégiou na roky 2018 až 2020 rozšíril svoje kontakty s výskumníkmi, akademickou obcou a think-tankmi a že Dvor audítorov od 1. júna 2020 vyslal 15 svojich zamestnancov do iných medzinárodných inštitúcií; konštatuje, že Dvor audítorov pravidelne prijíma zamestnancov vyslaných z iných medzinárodných orgánov a že Dvor audítorov takisto poskytol 55 odborných stáží (v porovnaní so 60 v roku 2018) pre absolventov univerzít na obdobie od troch do päť mesiacov; konštatuje, že v roku 2019 bolo šesť stáží neplatených; žiada Dvor audítorov, aby stážistom poskytoval príspevky, z ktorých sa uhradia prinajmenšom ich životné náklady, a to aj v prípade krátkodobých stáží; víta, že Dvor audítorov uzavrel niekoľko partnerstiev s univerzitami a profesijnými organizáciami s cieľom budúcej spolupráce;
7.

uznáva mierne zníženie miery prenosu z roku 2019 do roku 2020, ktorá dosiahla 9,8 % (v porovnaní s prenosom vo výške 10,7 % z roku 2018 do roku 2019 a 11,5 % z roku 2017 do roku 2018); pripomína však Rade, že prenosy predstavujú výnimku zo zásady ročnej platnosti rozpočtu a mali by odrážať skutočné potreby; vyzýva Radu, aby zintenzívnila svoje úsilie s cieľom predísť nadhodnoteniu rozpočtu;
12.

víta úsilie agentúry o vybudovanie rozmanitejšieho a inkluzívnejšieho pracovného prostredia a kultúry prijímaním opatrení v prospech osôb so zdravotným postihnutím; žiada agentúru, aby posúdila možnosti ďalšieho posilňovania a začleňovania zásad rovnosti príležitostí do náboru, odbornej prípravy, kariérneho rozvoja a pracovných podmienok a aby zvýšila informovanosť zamestnancov o týchto aspektoch; žiada agentúru, aby preskúmala možné primerané zlepšenia a úpravy budov agentúry (prístup, primerané kancelárske vybavenie) v prospech osôb so zníženou pohyblivosťou alebo s iným zdravotným postihnutím;
22.

so znepokojením berie na vedomie vyhlásenie Dvora audítorov, že absencia výhrad vo výročnej správe o činnosti za rok 2019 je neodôvodnená; ďalej berie na vedomie úvahu Dvora audítorov, že to vyplýva najmä z obmedzení štúdie o zostatkovej miere chybovosti a čiastočne zo zavedenia pravidla „de minimis“, podľa ktorého výhrada nie je potrebná, ak by jednotlivá výdavková oblasť, na ktorú by sa vzťahovala, predstavovala menej než 5 % celkových platieb a jej finančný dosah by nepresiahol 5 miliónov EUR; konštatuje, že v dôsledku toho sa výhrady už nevydávajú v niektorých prípadoch, keď sa vydali v predchádzajúcich rokoch, a to aj v prípade, že zodpovedajúce riziko pretrváva a chyby zostávajú rovnaké; pripomína, že výhrada je základným prvkom reťazca zodpovednosti, a preto predstavuje preventívny nástroj transparentnosti pri budovaní reťazca vierohodnosti GR INTPA, ktorý odráža pretrvávajúce výzvy a nedostatky, ktoré zostali alebo sa vyskytujú v ústredí alebo delegáciách Únie;
29.

berie na vedomie na základe správy Dvora audítorov, že agentúra podpísala pracovné dohody s Európskou vesmírnou agentúrou (ďalej len „ESA“) o vykonávaní programov EGNOS a GALILEO a že v roku 2019 vyplatila 55,5 milióna EUR na základe pracovnej dohody o programe EGNOS a 223,7 milióna EUR na základe pracovnej dohody o programe GALILEO; poznamenáva na základe správy Dvora audítorov, že platby agentúre ESA môžu byť vypočítané na základe nepresných nákladov z dôvodu chýbajúcej komplexnej stratégie ex ante alebo ex post ; berie na vedomie na základe odpovede agentúry, že kontrola ex ante sa vykonáva s cieľom potvrdiť, že sumy žiadostí o platbu sú v súlade s príslušnými platobnými plánmi a predbežným financovaním uvedeným v pracovných dohodách, a že kontrolu ex post nie je možné použiť, keďže agentúra je k platbe viazaná zmluvou; konštatuje na základe odpovede agentúry, že agentúra má vykonať kontrolu ex post , najmä plné zosúladenie nákladov a vykonávaných činností so žiadosťami o platbu, v období rokov 2020 a 2023;
6.

konštatuje, že v rámci spoločných podnikov existujú rôzne postupy prijímania finančného príspevku od súkromných členov spoločného podniku; požaduje harmonizáciu výpočtu nepeňažných príspevkov v rámci spoločných podnikov; spoločný postup by mal zabezpečiť transparentné a účinné metódy hodnotenia, ktorých výsledkom bude skutočná hodnota príspevku; vyzýva Dvor audítorov, aby zabezpečil kontrolu auditov vykonaných nezávislými externými audítormi; požaduje tiež primeraný právny rámec, ktorý zabezpečí, že požadovaná výška finančného príspevku sa dosiahne do konca programu; konštatuje, že právny rámec by mohol zahŕňať požiadavky na súkromný príspevok, ktorý sa má vyplatiť pred príslušným príspevkom Únie alebo súčasne s ním;
12.

poznamenáva, že EDPS mal v roku 2019 zamestnancov z 19 rôznych členských štátov Únie s rodovým zastúpením 39 % mužov a 61 % žien; poznamenáva, že najvýznamnejšími opatreniami na podporu rodovej rovnosti boli nominácie na strednej úrovni riadenia (jeden muž a tri ženy medzi vedúcimi oddelení); ďalej konštatuje zavedenie väčšej flexibility, pokiaľ ide o prácu na diaľku; zdôrazňuje skutočnosť, že ženy využívajú pružné formy organizácie práce oveľa častejšie ako muži; oceňuje zahrnutie doložky o rovnosti príležitostí do náborových materiálov aj do oznámení o voľných pracovných miestach, v ktorej sa uvádza, že EDPS je zamestnávateľom, ktorý presadzuje rovnosť príležitostí a víta žiadosti o prijatie do zamestnania aj od osôb so zdravotným postihnutím; domnieva sa, že takáto doložka by sa mala zachovať a štandardne zapracovať do všetkých budúcich oznámení o voľných pracovných miestach;
65.

vyzýva ESVČ, aby dosiahla ďalší pokrok v súvislosti so zostávajúcimi nezrealizovanými odporúčaniami k potrebe získať prehľad portfólia prostredníctvom monitorovania trhových sadzieb pre kancelárie a rezidencie a aby okrem súčasného dokumentu ročného plánu práce zároveň začala pracovať na návrhu strednodobého a dlhodobého plánu; pripomína, že kancelársky priestor s rozlohou 35 m 2 na zamestnanca by sa mal zachovať a slúžiť ako referenčná hodnota, a že pri budúcom plánovaní budov alebo premiestňovaní by sa mal systematicky posudzovať prístup osôb so zdravotným postihnutím; vyzýva ESVČ, aby informovala Parlament o akýchkoľvek ďalších zlepšeniach;
10.

víta to, že agentúra naďalej úzko spolupracuje so sieťou agentúr pre spravodlivosť a vnútorné veci a s agentúrami, ktoré ju tvoria, najmä Europolom a Európskou agentúrou pre pohraničnú a pobrežnú stráž; berie na vedomie, že spoločne využívajú odbornú prípravu a usporadúvajú kurzy; konštatuje, že agentúra aktívne spolupracuje s Európskym inovačným a technologickým inštitútom (ďalej len „EIT“), s ktorým spoločne využíva zariadenia a podporu pre postupy prijímania zamestnancov a verejného obstarávania; berie na vedomie, že od roku 2014 agentúra externalizovala účtovné služby a zadala ich Komisii; nabáda agentúru, aby sa aktívne usilovala prehĺbiť a rozšíriť spoluprácu so všetkými orgánmi, úradmi a agentúrami Únie;
28.

berie na vedomie, že v roku 2019 bol počet zaregistrovaných sťažností 2 171 (v roku 2018 to bolo 2 160), že počet nových spracovaných prípadov bol 2 201 (v roku 2018 to bolo 2 180) a že počet prípadov patriacich do pôsobnosti ombudsmanky bol 871 (v roku 2018 to bolo 880); konštatuje, že ombudsmanka na základe sťažností začala 456 nových vyšetrovaní (v roku 2018 to bolo 482) a uzatvorila rekordný počet 552 vyšetrovaní na základe sťažností (v roku 2018 to bolo 534) a vďaka vysokej miere uzavretia prípadov sa do roku 2020 prenieslo len 117 vyšetrovaní (v predchádzajúcom roku ich bolo 222);
24.

so znepokojením sa stotožňuje so zistením Dvora audítorov, že orgán s cieľom kompenzovať nedostatok pracovných miest v čoraz väčšej miere využíva konzultantov a dočasných agentúrnych zamestnancov, čo môže predstavovať riziko nedostatočného dohľadu nad zložitou prácou externých dodávateľov a zmluvných sporov z dôvodu nejasne vymedzenej zodpovednosti; poznamenáva v nadväznosti na zistenia Dvora audítorov z predchádzajúcich rokov, že orgán využíva zmluvy s IT spoločnosťami, ktoré sú formulované spôsobom, ktorý by mohol znamenať pridelenie dočasných pracovníkov namiesto poskytovania jasne vymedzených IT služieb alebo produktov; konštatuje, že využívanie zmlúv o poskytovaní služieb IT na prideľovanie pracovných síl by nebolo v súlade s pravidlami Únie, ktoré upravujú sociálnu oblasť a zamestnávanie, a orgán by sa vystavil právnemu riziku a riziku poškodenia dobrého mena; konštatuje, že podľa odpovede orgánu akékoľvek potenciálne riziká v tejto súvislosti boli obmedzené a orgán prijal všetky potrebné postupy, aby sa zabránilo možnej zámene medzi obstarávaním IT služieb a prideľovaním dočasných pracovníkov v zmluvách; naliehavo vyzýva orgán, aby zabezpečil, aby sa v zmluvách predišlo prípadným zámenám medzi obstarávaním služieb a najímaním dočasných pracovníkov;
8.

poznamenáva, že plánované opatrenia by sa mali vykonávať v súlade so španielskou stratégiou obehového hospodárstva založenou na cykloch netoxického materiálu a že opatrenia v oblasti odbornej prípravy by mali zodpovedať požiadavke na šírenie zručností požadovaných v digitálnom veku a v hospodárstve efektívne využívajúcom zdroje v súlade s článkom 7 ods. 2 nariadenia o EGF;
—

Rozpočtové riadky, ku ktorým sa schvaľuje príslušná poznámka k rozpočtu predložená v návrhu rozpočtu zmenenom opravným listom, s týmito zmenami: — Položka 01 02 02 53 — Klaster Klíma, energetika a mobilita – Spoločný podnik pre európske železnice Zmeniť odsek takto: Spoločný podnik pre európske železnice prispieva k vykonávaniu programu Horizont Európa, najmä klastra Klíma, energetika a mobilita. Urýchli vývoj a zavádzanie inovačných technológií (najmä digitálnych technológií a automatizácie) s cieľom dosiahnuť atraktívnejší, užívateľsky priaznivejší, konkurencieschopnejší, cenovo dostupnejší, ľahko udržiavateľný a efektívnejší európsky železničný systém a splniť ciele Európskej zelenej dohody, napríklad presunúť podstatnú časť 75 % vnútrozemskej nákladnej cestnej dopravy na železničnú a vnútrozemskú vodnú dopravu. — Položka 07 20 04 06 — Osobitné právomoci v oblasti sociálnej politiky vrátane sociálneho dialógu Zmeniť odsek takto: — akcie týkajúce sa predbežných konzultačných stretnutí medzi zástupcami európskych odborových zväzov, najmä na pokrytie nákladov s cieľom pomôcť im vytvoriť si názory a zosúladiť svoje pozície, pokiaľ ide o vývoj politík Únie, a to predovšetkým po kríze spojenej s ochorením COVID-19 . — Položka 1 3 0 1, oddiel 10 Európska služba pre vonkajšiu činnosť — Odborná príprava Doplniť tento text: Rozpočet na odbornú prípravu by mal jasne preukazovať a podporovať význam posilňovania rodovej rovnosti, citlivosti a boja proti rodovým predsudkom vrátane politiky boja proti obťažovaniu v našich inštitúciách (vrátane ústredia ESVČ, delegácií EÚ a misií a operácií SBOP) aj vo výberových konaniach. Malo by to zahŕňať povinnú odbornú prípravu a iniciatívy s osobitným dôrazom na zodpovednosť stredného a vyššieho manažmentu v týchto oblastiach v súlade s ustanoveniami akčného plánu pre rodovú rovnosť III a súvisiaceho pracovného dokumentu útvarov Komisie.
6.

konštatuje, že členský štát má rozhodnúť, koľkým z oprávnených pracovníkov by podpora mala byť určená; vyzýva Holandsko, aby zaručilo začlenenie najzraniteľnejších jednotlivcov, ktorí budú pravdepodobne čeliť najväčším ťažkostiam na trhu práce, bez akejkoľvek formy diskriminácie; zdôrazňuje, že pre všetkých prepustených pracovníkov, pre ktorých to predstavuje najlepšiu možnosť, by bolo prínosné, keby mohli byť zapojení do opatrení, ktoré sú súčasťou tohto projektu EGF, a podporení týmito opatreniami;
N.

keďže dlhodobým cieľom spoločnosti Finnair je dosiahnuť uhlíkovú neutralitu do roku 2045 a 50 % zníženie čistých emisií do konca roku 2025 v porovnaní s úrovňou z roku 2019 (11) a keďže podľa samotnej spoločnosti Finnair pokračuje v úsilí o udržateľnosť aj počas pandémie, a to investíciami do udržateľných biopalív;
L.

keďže ide o prvú mobilizáciu EGF v dôsledku krízy spôsobenej ochorením COVID-19, a to po tom, ako bolo do uznesenia Európskeho parlamentu z 18. júna 2020 o návrhu rozhodnutia Európskeho parlamentu a Rady o mobilizácii Európskeho fondu na prispôsobenie sa globalizácii (EGF/2020/000 TA 2020 – Technická pomoc na podnet Komisie) (7) zahrnuté ustanovenie, že EGF by sa mohol mobilizovať na podporu trvalo prepustených pracovníkov a samostatne zárobkovo činných osôb v súvislosti s celosvetovou krízou spôsobenou ochorením COVID-19 bez toho, aby sa zmenilo nariadenie (EÚ) č. 1309/2013;
9.

víta skutočnosť, že stimuly zahŕňajú výdavky na príspevky pre prepustených pracovníkov s opatrovateľskými povinnosťami až do výšky 20 EUR na deň alebo pre osoby, ktoré sa vrátia do práce, vo výške 350 EUR mesačne, a to najviac na tri mesiace; zdôrazňuje, že cieľom stimulačného príspevku je podporiť rýchly návrat do zamestnania a povzbudiť starších pracovníkov, aby sa udržali na trhu práce;